Fredag var en rigtig god dag for de lokale ornitologer ved Grenen Fuglestation. To steppeørne og fuglen lille sejler dukkede op.

Ikke bare én men hele tre sjældne fugle blev i går spottet af ornitologer ved Grenen Fuglestation. En sjælden ung steppeørn blev set først ved Børglum Kloster kort før klokken ni, og senere blev den set i Skagen. Sidst man så en steppeørn i Danmark var også i Skagen for seks år siden. Steppeørnen har et vingefang på op til 2,15 meter og en vægt på op til 4,9 kilo. I alt er steppeørnen blevet fundet i Danmark 29 gange siden 1975. En ung steppeørn er rovfugl med et hvidt bånd gennem vingerne. Den er lysebrun og mørkebrun med stort, lysende gult næb. - Den er ankommet til Danmark fra Rusland eller Kazakhstan på et træk hele 2.500 kilometer den forkerte vej. Normalt trækker steppeørnen kun mellem Asien og Afrika, fortæller ornitolog Rolf Christensen. Han vurderer udfra fjerdragten at fuglen er klækken som unge i 2019. Fugl fra Afrika kom forbi - Fredag var den bedste dag i foråret 2020 for os, og der var kun omkring 50 "birdere" til at se det, siger Rolf Christensen. For fredag aften var endnu en steppørn at spotte i Nordjylland, og det samme var fuglen lille sejler, som er et endnu mere sjældent syn i Danmark.  Den lever normalt i Afrika eller Sydspanien. Ifølge dof.dk blev lille sejler spottet i Danmark første gang i 2018. - Det var jo helt vildt. Der var to steppeørne og en lille sejler bare i går, og der var ikke mange til at bevidne det, siger Rolf Christensen.